Hertz var født i København, hvor hans fader, Moses Hertz, drev melhandel; moderen var Mariane født Berendt. Da begge forældrene snart døde, kom han i huset hos en meget ældre broder, garvermester Abraham Hertz. 14 år gammel sattes han i guldsmedelære hos [[Johan Isbrand]], og efter at have udstået sin lære og et par år arbejdet her som svend tog han ranselen på nakken og besøgte [[Hamborg]], [[Berlin]] og [[Wien]]. Kommet tilbage etablerede han sig [[1834]], men hans virksomhed udviklede sig først, da han [[1841]] overtog guldsmed [[Jacob Arne Sivertsen]]s forretning på hjørnet af [[Købmagergade]] og [[Kronprinsensgade]]. På udstillingen [[1852]] i København og [[International Exhibition (1862)|verdensudstillingen]] [[1862]] i [[London]] udstillede han dygtige arbejder.
Religion Historie Erhvervsliv Materiel_kultur